
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 328 

15 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του εσωτερικού κανονισμού λειτουρ¬ 
γίας της Κλινικής Αιματολογίας του Τμήματος Ια¬ 
τρικής του Δημοκρίτειου Πανεπιστημίου Θράκης. 1 

Τροποποίηση του εσωτερικού κανονισμού της Γ Μαι¬ 
ευτικής και Γυναικολογικής Κλινικής της Ιατρικής 
Σχολής του Εθνικού και Καποδιστριακού Πανεπι¬ 
στημίου Αθηνών. 2 

Ίδρυση Εργαστηρίου Ανοσολογίας - Ιστοσυμβατότη- 
τος στο Τμήμα Ιατρικής του Πανεπιστημίου Θεσ¬ 
σαλίας και καθορισμός του εσωτερικού του κανο¬ 
νισμού . 3 


Συμπλήρωση της υπ’αριθμ. 1699/10.4.2003 (ΦΕΚ496/ 
Β/23.4.2003) απόφασης του Γ ενικού Γ ραμματέα 
της Περιφέρειας Ανατολικής Μακεδονίας - Θράκης 4 


Τροποποίηση της υπ’ αριθμ. ΕΣ 9359/1.4.1991 απόφα¬ 
σης το Νομάρχη Ιωαννίνων, περί σύστασης Νομι¬ 
κού Προσώπου με την επωνυμία «Σχολική Επιτρο¬ 
πή Δημοτικού Σχολείου Πλατανούσας». 5 

Σύσταση Νομικού Προσώπου με την επωνυμία « 4η 
Ενιαία Σχολική Επιτροπή 1ου Δημοτικού Σχολείου 
και 3ου Νηπιαγωγείου Δήμου Νέας Ιωνίας» Ν. Μα¬ 
γνησίας. 6 

Σύσταση Νομικού Προσώπου με την επωνυμία «12η 
Ενιαία Σχολική Επιτροπή 2ου Δημοτικού Σχολείου 
και 12ου Νηπιαγωγείου Δήμου Νέας Ιωνίας» Ν. Μα¬ 
γνησίας. 7 

Τροποποίηση συστατικής πράξης της αμιγούς Δ.Ε. με 
την επωνυμία «Δημοτική Επιχείρηση Πολιτισμού» 

Δήμου Αλμυρού Ν. Μαγνησίας. 8 

Τροποποίηση της συστατικής πράξης του Νομικού 
Προσώπου Δημοσίου Δικαίου με την επωνυμία 
«Αθλητικός Οργανισμός Δήμου Τυρού» στο Δήμο 

Τυρού Νομού Αρκαδίας. 9 

Χορήγηση άδειας άσκησης επαγγέλματος Κοινωνικού 
Λειτουργού. 10 


ΑΠΟΦΑΣΕΙ Σ 

Αριθ. 2202/Β1 (1) 

Τροποποίηση του εσωτερικού κανονισμού λειτουργίας 
της Κλινικής Αιματολογίας του Τμήματος Ιατρικής του 
Δημοκρίτειου Πανεπιστημίου Θράκης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του άρθρου 7παρ. 5 του Ν. 1268/1982 
«Γιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
τηνπερ. γ'της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρ. Ι,περ. II του Π.Δ/τος 55/1996 
(Α' 48), 

5. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων των Υφυπουργών του Υπουργείου Εθνικής Παιδεί¬ 
ας και Θρησκευμάτων» (ΦΕΚ608τ. Β'). 

6. Τις διατάξεις της υπ’ αριθμ. 14650/ΔΙΟΕ 85/17.3.2004 
απόφασης του Πρωθυπουργού και του Υπουργού Οικο- 

νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γενικής Συνέλευσης του Τμή- 
ματος Ιατρικής του Δημοκρίτειου Πανεπιστημίου Θράκης 
(συνεδρίαση 3η/14.12.2004). 

8. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του προϋπολογισμού του Πανεπιστημίου Θράκης, απο¬ 
φασίζουμε: 

Άρθρο 1 
Τροποποίηση 

Το άρθρο 1 παρ. βτου Π.Δ. 185/1999 (Α' 173), που κα¬ 
θορίζει το επιστημονικό αντικείμενο Κλινικών του Τμήμα¬ 
τος Ιατρικής του Δημοκρίτειου Πανεπιστημίου Θράκης 
τροποποιείται και διαμορφώνεται ως εξής: «β) Η Κλινική 
Αιματολογίας (Π.Δ. 459/1987 - Α' 215) έχει ως αντικείμενο 
δραστηριότητας τη διάγνωση-πρόληψη αιματολογικών 
παθήσεων και τη νοσηλεία-θεραπεία ασθενών με αιματο¬ 
λογικά προβλήματα. Στην κλινική συγκροτούνται και λει¬ 
τουργούν ειδικές μονάδες: (ϊ) Μεγαθεραπείας ασθενών 
με αιματολογικά κακοήθη νοσήματα με ιδιαίτερο αντικεί¬ 
μενο την εντατική παρακολούθηση αυτών των ασθενών, 
με διενέργεια των εξής εξετάσεων και θεραπευτικών μεθό¬ 
δων: Τη συμβατική χημειοθεραπεία των κακοηθών νοσημά¬ 
των του αίματος, τη χορήγηση σχήματος χημειοθεραπείας 
για την κινητοποίηση αυτόλογων αρχέγονων αιμοποιητικών 
περιφερικών κυττάρων, τη συλλογή αυτόλογων αρχέγονων 
αιμοποιητικών περιφερικών κυττάρων με τη χρήση αιματο¬ 
λογικών κυτταραφαιρετικών συσκευών, τη μέτρηση των αυ- 
τόλογων αρχέγονων αιμοποιητικών περιφερικών κυττάρων 
στο περιφερικό αίμα ή στο προϊόν της συλλογής με τη χρή¬ 
ση συσκευών κυτταρομετρίας ροής, την επεξεργασία του 
προϊόντος της συλλογής σε συσκευές αέρος νηματοειδούς 
ροής και την κατάψυξή του σε κατάλληλα δοχεία με υγρό 
άζωτο, τη χορήγηση Μεγαθεραπείας και την υποστήριξη 
των ασθενών με αυτόλογα αρχέγονα αιμοποιητικά περιφε¬ 
ρικά κύτταρα φρέσκα ή κατεψυγμένα, και (ϋ) Μεσογειακής 
Αναιμίας με ειδικότερο αντικείμενο δραστηριότητας την 
αποτελεσματικότερη αντιμετώπιση των παιδιών και των 
ενηλίκων με μεσογειακή αναιμία.» 

Άρθρο 2 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 22593/Β1 (2) 

Τροποποίηση του εσωτερικού κανονισμού της Γ Μαιευτι¬ 
κής και Γυναικολογικής Κλινικής της Ιατρικής Σχολής 
του Εθνικού και Καποδιστριακού Πανεπιστημίου Αθη¬ 
νών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γιατη δομή και λειτουργία των Ανωτάτων Εκπαιδευτικών 


Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
το εδ. γ' της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Ά 141) 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Ά159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Ά137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τ ις διατάξειςτου Π.Δ/τος55/1996, άρθρ. 1, περ. II (Α'48). 

5. Τις διατάξεις της υπ’ αριθμ. 37876/ΣΤ5/26.4.2004 
Απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων των Υφυπουργών του Υπουργείου Εθνικής Παιδεί¬ 
ας και Θρησκευμάτων» (Β' 608). 

6. Τις διατάξειςτης υπ’ αριθμ. 14650/ΔΙΟΕ 85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γ ενικής Συνέλευσης της Ια¬ 
τρικής Σχολής του Εθνικού και Καποδιστριακού Πανεπι¬ 
στημίου Αθηνών (συνεδρίαση 8η/29.4.2004). 

8. Το γεγονός ότι από την εφαρμογή των διατάξεων της 
παρούσης απόφασης δεν προκαλείται ετήσια δαπάνη σε 
βάρος του προϋπολογισμού του Πανεπιστημίου Αθηνών, 
αποφασίζουμε: 

Άρθρο 1 
Ίδρυση 

Η παράγραφος α’ του άρθρου 1 του Π.Δ. 143/1996 (Α' 
110) αντικαθίσταται ως εξής: «Α. Η Γ' Μαιευτική και Γυ- 
ναικολογική Κλινική της Ιατρικής Σχολής του Εθνικού και 
Καποδιστριακού Πανεπιστημίου Αθηνών, που ιδρύθηκε 
με το Π.Δ. 143/1996 (Α' 110) και εγκαταστάθηκε στο Πα¬ 
νεπιστημιακό Γ ενικό Νοσοκομείο ΑΤΤΙΚΟΝ με την αριθμ. 
Υ4α/ΘΙΚ.39632/2003 (Β' 523) κοινή υπουργική απόφαση, 
εξυπηρετεί εκπαιδευτικές ερευνητικές, διαγνωστικές και 
κλινικές ανάγκες στο γνωστικό αντικείμενο της Μαιευτι¬ 
κής και Γυναικολογίας, αλλά και στα κατωτέρω εξειδικευ- 
μένα αντικείμενά της με την οργάνωση και λειτουργία σ’ 
αυτήν των παρακάτω ειδικών Κλινικών Μονάδων: 

Ειδικότερα: Το εκπαιδευτικό έργο της Κλινικής περι¬ 
λαμβάνει την εκπαίδευση των φοιτητών του Τμήματος Ια¬ 
τρικής, των ειδικευόμενων ιατρών, των μετεκπαιδευόμε¬ 
νων μαιευτήρων και γυναικολόγων, όπως και την εκπαί¬ 
δευση άλλων λειτουργών υπηρεσιών υγείας ως εξής: 

Η εκπαίδευση των φοιτητών είναι θεωρητική και πρακτι¬ 
κή και γίνεται από το ΔΕΠ ή με την ευθύνη του ΔΕΠ της 
Κλινικής. Η θεωρητική εκπαίδευση περιλαμβάνει την πα¬ 
ρακολούθηση μαθημάτων, διαλέξεων και σεμιναρίων είτε 
στο αμφιθέατρο είτε στους θαλάμους των ασθενών. Επί¬ 
σης, περιλαμβάνει την παρουσίαση ενδιαφερόντων περι¬ 
στατικών και τη βιβλιογραφική ενημέρωση. Η πρακτική 
εκπαίδευση περιλαμβάνει την άσκηση των φοιτητών κατά 
μικρές ομάδες στους θαλάμους νοσηλείας, στο χειρουρ¬ 
γείο, στην αίθουσα τοκετών, στις ειδικές μονάδες της Κλι¬ 
νικής και στα εξωτερικά ιατρεία. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4083 


Η εκπαίδευση των ειδικευόμενων ιατρών είναι θεωρητι¬ 
κή και πρακτική. Η θεωρητική εκπαίδευση περιλαμβάνει 
μαθήματα στα οποία διδάσκεται η προκαθορισμένη ύλη 
που απαιτείταιγιατη λήψη της ειδικότητας της μαιευτικής 
και γυναικολογίας, φροντιστηριακά μαθήματα, βιβλιο¬ 
γραφική ενημέρωση, παρουσίαση και συζητήσεις επί εν¬ 
διαφερόντων περιστατικών, με τη συμμετοχή όλων των 
γιατρών της Κλινικής και των φοιτητών. Η πρακτική εκ¬ 
παίδευση περιλαμβάνει την παρακολούθηση και προεγ- 
χειρητική προετοιμασία των ασθενών, τη συμμετοχή σε 
κάθε βαρύτητας χειρουργικές επεμβάσεις, τη διενέργεια 
ορισμένου αριθμού αυτών και τη διενέργεια ικανού αριθ¬ 
μού τοκετών και μαιευτικών επεμβάσεων. 

Τα εξειδικευμένα γνωστικά αντικείμενα εξυπηρετού¬ 
νται από τις κατωτέρω ειδικές μονάδες: 

1. Μαιευτική Μονάδα-Αίθουσα Τοκετών 

Σκοπός της μονάδας αυτής είναι η παρακολούθηση φυ¬ 
σιολογικών κυήσεων και εγκύων με παθολογικές κατα¬ 
στάσεις και διεκπεραίωση τοκετών φυσιολογικών κυήσε¬ 
ων και κυήσεων υψηλού κινδύνου. Περιλαμβάνει κλίνες, 
θάλαμο νεογνών, αίθουσες ωδίνων-τοκετών, αίθουσα 
ωδίνων-επεμβατικών τοκετών, χειρουργείο καισαρικών 
τομών, αίθουσα ανάνηψης-παρακολούθησης λεχωνιδών 
και συνοδούς χώρους. 

2. Γυναικολογική Μονάδα-Χειρουργεία 

Σκοπός της μονάδας αυτής είναι η αντιμετώπιση των 
παθολογικών και χειρουργικών παθήσεων της γυναίκας. 
Περιλαμβάνει κλίνες, συνοδούς χώρους, σηπτικό χει¬ 
ρουργείο και χειρουργεία στην πτέρυγα των γενικών χει¬ 
ρουργείων του νοσοκομείου. 

3. Μονάδα Εμβρυομητρικής Ιατρικής 

Σκοπός της μονάδας αυτής είναι η διάγνωση παθολογι¬ 
κών και μαιευτικών επιπλοκών των εγκύων και η περίθαλ¬ 
ψή τους και ο έλεγχος της καλής υγείας του εμβρύου. Πε¬ 
ριλαμβάνει κλίνες και εξεταστήρια υπερήχων-επεμβάσε- 
ων στο έμβρυο. 

4. Μονάδα Γυναικολογικής Ογκολογίας 

Σκοπός της μονάδας αυτής είναι η διάγνωση, η θερα¬ 
πευτική αντιμετώπιση και παρακολούθηση ασθενών με 
ογκολογικές παθήσεις του γεννητικού συστήματος. 

5. Μονάδα Γ υναικολογικής Ουρολογίας 

Σκοπός της μονάδας αυτής είναι η διάγνωση, η θερα¬ 
πευτική αντιμετώπιση με σύγχρονα μέσα, ουρολογικών 
παθήσεων του γεννητικού συστήματος. 

6. Μονάδα Ενδοσκοπικής Χειρουργικής 

Σκοπός της μονάδας αυτής είναι η εκτέλεση διαγνωστι¬ 
κών και θεραπευτικών λαπαροσκοπικών και υστεροσκο- 
πικών επεμβάσεων. Περιλαμβάνει αίθουσα ενδοσκοπικού 
χειρουργείου και ένα θάλαμο νοσηλείας μιας μέρας και 
συνοδούς χώρους. 

7. Μονάδα Υποβοηθούμενης Αναπαραγωγής 

Σκοπός της μονάδας αυτής είναι η υποβοήθηση ζευγα- 

ριών της αναπαραγωγικής ηλικίας με προβλήματα στει- 
ρώσεως. Περιλαμβάνει αίθουσα ωοληψιών-εμφυτεύσε- 
ων, αίθουσα λήψεως σπέρματος, εργαστήριο βιολογίας, 
θάλαμο με κλίνες και συνοδούς χώρους. 

Β. Η Κλινική περιλαμβάνει τις εξής ερευνητικές μονά¬ 
δες: 

1. Ερευνητική Μονάδα Γενετικής-Μοριακής Βιολογίας 
για τη Μαιευτική και τη Γυναικολογία. 

Σκοπός αυτού του εργαστηρίου είναι η διενέργεια εξε¬ 
τάσεων που αφορούν την υγεία της μητέρας και του εμ¬ 
βρύου και συμβάλλουν στη διάγνωση και παρακολούθη¬ 
ση γυναικολογικών-ογκολογικών παθήσεων. Περιλαμβά¬ 
νει την αίθουσα λειτουργίας των ειδικών συσκευών και 
μηχανημάτων και συνοδούς χώρους. 


2. Ερευνητική Μονάδα Ορμονολογικής-Κλινικής Χημεί¬ 
ας για τη Μαιευτική και τη Γ υναικολογία. 

Σκοπός αυτού του εργαστηρίου είναι η διενέργεια εξε¬ 
τάσεων που αφορούν τη διάγνωση και παρακολούθηση 
της πορείας της εγκυμοσύνης και γυναικολογικών-ογκο- 
λογικών παθήσεων. Περιλαμβάνει την αίθουσα λειτουρ¬ 
γίας των ειδικών συσκευών και μηχανημάτων και συνο¬ 
δούς χώρους. 

Γ. Η Κλινική περιλαμβάνει μία μονάδα με τα παρακάτω 
εξωτερικά ιατρεία: 

1. Μαιευτικό 

2. Γυναικολογικό 

3. Υπερήχων και Προγεννητικού ελέγχου 

4. Κυήσεων Υψηλού Κινδύνου 

5. Συμβουλευτικής Γενετικής 

6. Γ υναικολογικής Ογκολογίας 

7. Προληπτικής Γυναικολογίας 

8. Οικογενειακού Προγραμματισμού 

9. Καθ’ έξιν αποβολών 

10. Γυναικολογικής Ενδοκρινολογίας 

11. Γ υναικολογικής Ουρολογίας 

12. Κλιμακτηρίου και Εμμηνόπαυσης 

13. Παιδικής και Εφηβικής Γ υναικολογίας 

Σκοπός της μονάδας αυτής είναι η παροχή πρωτοβάθ¬ 
μιας φροντίδας σε μαιευτικά, γυναικολογικά και ογκολο- 
γικά περιστατικά και η πρόληψη και η εισαγωγή των ασθε¬ 
νών για νοσηλεία στην Κλινική. 

Δ. Στην Κλινική δύναται να λειτουργεί και υπηρεσία Ηλε¬ 
κτρονικών Υπολογιστών και Στατιστικής. Σκοπός αυτής 
της υπηρεσίας είναι η έρευνα και η εξαγωγή στατιστικών 
στοιχείων που αφορούν την προγεννητική περίοδο. Περι¬ 
λαμβάνει γραφεία εξοπλισμένα με ηλεκτρονικούς υπολο¬ 
γιστές που θα εργάζονται Μαιευτήρες-Γυναικολόγοι, 
Παιδίατροι, Γενετιστές, Μαίες και άλλοι επιστήμονες ειδι¬ 
κά εκπαιδευμένοι στο αντικείμενο αυτό». 

Άρθρο 2 
Προσωπικό 

Το άρθρο 3 του Π.Δ. 143/1996 (Α' 110) αντικαθίσταται 
ως εξής: 

«Άρθρο 3 

Η Γ Μαιευτική και Γ υναικολογική Κλινική στελεχώνεται 
από ιατρικό και λοιπό προσωπικό που υπηρετεί στην Ια¬ 
τρική Σχολή του Εθνικού και Καποδιστριακού Πανεπιστη¬ 
μίου Αθηνών και στο Νοσοκομείο όπου λειτουργεί. Το ια¬ 
τρικό προσωπικό αποτελείται από το Διευθυντή και μέλη 
του Διδακτικού Ερευνητικού Προσωπικού (ΔΕΠ) του Τρή¬ 
ματος Ιατρικής, που η επιστημονική τους ενασχόληση 
εμπίπτει στα διδακτικά, ερευνητικά και κλινικά ενδιαφέ¬ 
ροντα της κλινικής. Το προσωπικό αυτό συμπληρώνεται 
με ειδικευόμενους και ειδικευμένους ιατρούς του Ε.Σ.Υ. 
που τοποθετούνται σύμφωνα με τις ισχύουσες διατάξεις. 
Το λοιπό προσωπικό περιλαμβάνει μέλη Ειδικού Τεχνικού 
Εργαστηριακού Προσωπικού (Ε.Τ.Ε.Π.) και μέλη του νο¬ 
σηλευτικού προσωπικού, του οποίου το έργο καθορίζεται 
σύμφωνα με τις εκάστοτε ανάγκες της κλινικής. Η τοπο¬ 
θέτηση στην κλινική των μελών του διδακτικού ερευνητι¬ 
κού προσωπικού και των μελών του ειδικού τεχνικού ερ¬ 
γαστηριακού προσωπικού γίνεται με τη διαδικασία του 
άρθρου 4 παρ. 1 (δ) του Ν. 2083/1992 (Α' 159), ενώ των 
υπολοίπων μελών με τις ισχύουσες διατάξεις». 

Άρθρο 3 

Στο τέλος του άρθρου 7 του ανωτέρω Π.Δ. προστίθε¬ 
νται άρθρα 8 και 9 ως εξής: 

«Άρθρο 8 
Τίτλος - Σφραγίδα 

Η Κλινική χρησιμοποιεί για την αλληλογραφία της τη 
σφραγίδα της Ιατρικής Σχολής με την προσθήκη του τίτ¬ 
λου της: «Γ' Μαιευτική και Γυναικολογική Κλινική». 

«Άρθρο 9 

Εφαρμογή 

1.0 παρών εσωτερικός κανονισμός αποτελείτο πλαίσιο 
μέσα στο οποίο ασκούνται οι δραστηριότητες της Κλινι¬ 
κής. 

2. Όλο το προσωπικό της Κλινικής οφείλει να γνωρίζει 
και να εφαρμόζει πιστά τις διατάξεις του παρόντος εσω¬ 
τερικού κανονισμού». 

Άρθρο 4 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 22597/Β1 (3) 

Ίδρυση Εργαστηρίου Ανοσολογίας - Ιστοσυμβατότητος 
στο Τμήμα Ιατρικής του Πανεπιστημίου Θεσσαλίας 
και καθορισμός του εσωτερικού του κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2 του Ν, 1404/1983 «Δομή και 
λειτουργία των Τεχνολογικών Εκπαιδευτικών Ιδρυμά¬ 
των» (Α' 173) και το πρώτο εδάφιο αυτής αντικαταστάθη- 
κε με την περ. γ' της παρ. 22 του άρθρου 13 του Ν. 
3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141) 

2. Τις διατάξεις του άρθρου 4, παρ. 1, εδ. γ' του ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά- 
ξεωντου Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 


τήτων Υφυπουργών του Υπουργείου Εθνικής Παιδείας 
και Θρησκευμάτων» (ΦΕΚ 608 τ. Β'). 

6. Τις διατάξεις της υπ’αριθμ. 14650/ΔΙΘΕ 85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519), 

7. Τη σύμφωνη γνώμη της Γ ενικής Συνέλευσης του Τμή¬ 
ματος Ιατρικής του Πανεπιστημίου Θεσσαλίας (συνε¬ 
δρίαση 7η/25.6.2003). 

8. Το γεγονός ότι απάτην εφαρμογή των διατάξεων της 
παρούσης απόφασης προκαλείται ετήσια δαπάνη ύψους 
3.000 ευρώ, η οποία για το τρέχον έτος περιορίζεται στο 
ποσό των 2.5000 ευρώ και θα βαρύνει τον προϋπολογι¬ 
σμό του Πανεπιστημίου Θεσσαλίας (ΚΑΕ 4121). Κατά την 
επόμενη πενταετία η ανωτέρω δαπάνη αναμένεται να 
εξοικονομηθεί κατά ένα μέρος της από ίδιους πόρουςτου 
εργαστηρίου κατά τα προβλεπόμενα στο άρθρο 6 της πα¬ 
ρούσης απόφασης κατά δετό υπόλοιπο μέρος αυτής, θα 
καλύπτεται από τις πιστώσεις που θα εγγράφονται στον 
προϋπολογισμό του Πανεπιστημίου, χωρίς αύξηση της 
κρατικής επιχορήγησης προς αυτό. Επίσης, προκαλείται 
ενδεχόμενη δαπάνη, από την κάλυψη εξόδων οργάνωσης 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων. Η εν λόγω δαπάνη εξαρτάται από 
πραγματικά γεγονότα και θα καλύπτεται από τις πιστώ¬ 
σεις που διατίθενται στο Εργαστήριο από το Τμήμα Ιατρι¬ 
κής του ανωτέρω Πανεπιστημίου, αποφασίζουμε: 

Άρθρο 1 
Ίδρυση 

Ιδρύεται στο Τμήμα Ιατρικής του Πανεπιστημίου Θεσ¬ 
σαλίας «Εργαστήριο Ανοσολογίας - Ιστοσυμβατότητος», 
το οποίο καλύπτει τις διδακτικές και ερευνητικές ανάγκες 
στα γνωστικά αντικείμενα της Ανοσολογίας και της Ιστο- 
συμβατότητας και τις σχετικές με τα αντικείμενα αυτά 
διαγνωστικές ανάγκες όλων των ιατρικών ειδικοτήτων. 

Το Εργαστήριο έχει ως αντικείμενο δραστηριότητας 
την ανοσολογική μελέτη ασθενών με αυτοάνοσα, αλλερ¬ 
γικά νοσήματα και ανοσοανεπάρκειες και την παρακο¬ 
λούθηση αυτών. Επίσης, στο αντικείμενό του περιλαμβά¬ 
νεται η μελέτη των ανοσοφαινοτυπικών διαταραχών των 
αιματολογικών και άλλων νοσημάτων, καθώς και η μελέτη 
ιστοσυμβατότητος ασθενών. Εκτελεί εξετάσεις που απο¬ 
σκοπούν στον έλεγχο των κυτταρικών, λειτουργικών, μο¬ 
ριακών και γενετικών παραμέτρων του ανοσιακού συστή¬ 
ματος, καθώς και στην υποστήριξη των μεταμοσχεύσεων 
συμπαγών οργάνων και προγονικών αιμοποιητικών κυτ¬ 
τάρων. 

Άρθρο 2 
Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιατρικής καθώς και άλλων τμημάτων του Πανεπιστη¬ 
μίου Θεσσαλίας σε θέματα που εμπίπτουν στα αντικείμε¬ 
να δραστηριότητας του εργαστηρίου όπως αυτά 
προσδιορίζονται στο άρθρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρι¬ 
κής που το γνωστικό αντικείμενο της θέσης που κατέ¬ 
χουν εμπίπτει στα διδακτικά και ερευνητικά αντικείμενα 
του εργαστηρίου, από μέλη του Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) καθώς και από μέλη 
του λοιπού επιστημονικού προσωπικού και του διοικητι¬ 
κού προσωπικού που τοποθετούνται στο εργαστήριο με 
τη διαδικασία των άρθρων 4 παρ. 1 (δ) του Ν. 2083/1992 
και 13 παρ. 3βτου Ν. 2817/2000 (Α'78) αντίστοιχα. 

Άρθρο 4 

ΔιοίκησηΆρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Ια¬ 
τρικής του Πανεπιστημίου Θεσσαλίας που ορίζεται με τη 
διαδικασία που ορίζουν οι διατάξεις του άρθρου 28 παρ. 
22 του Ν. 2083/1992 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 


μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν. 1268/1982, 5του Π.Δ. 407/1980 (Ά 112) και 2παρ. I, εδ. 
δ'του Ν. 1674/1986 (Ά203), όπως αυτά ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικώνπρογραμμάτωνπου πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Ιατρικής 
του Πανεπιστημίου Θεσσαλίαςμε τη διαδικασία του άρ¬ 
θρου 4 παρ. 1 ε του Ν. 2083/1992 . 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. 831 (4) 

Συμπλήρωση της υπ’ αριθμ. 1699/10.4.2003 (ΦΕΚ496/Β/ 
23.4.2003) απόφασης του Γενικού Γραμματέα της Πε¬ 
ριφέρειας Ανατολικής Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το Νόμο 2647/1998 (ΦΕΚ237Α/22.10.1998) «Μεταβί¬ 
βαση αρμοδιοτήτων στις Περιφέρειες και την Αυτοδιοί¬ 
κηση και άλλες διατάξεις» και το Ν. 3175/2003 (ΦΕΚ 207 
Α/29.8.2003) «Αξιοποίηση του γεωθερμικού δυναμικού, 
τηλεθέρμανση και άλλες διατάξεις». 

2. Την με αρ. πρωτ. 1699/10.4.2003 (ΦΕΚ 496/Β/ 
23.4.2003) απόφαση του Γενικού Γραμματέα της Περιφέ¬ 
ρειας Ανατολικής Μακεδονίας - Θράκης σχετικά με την 
«εκμίσθωση στον Χρήστο Θεοδοσάκη του δικαιώματος 
έρευνας και εκμετάλλευσης γεωθερμικού δυναμικού χα- 

μηλής ενθαλπίας, στην περιοχή του Μυρωδάτου Ν. Ξάν¬ 
θης» σε εφαρμογή της οποίας υπογράφτηκε σχετική σύμ¬ 
βαση. 

3. Τη διαπίστωση ότι στην παραπάνω απόφαση δεν 
έχουν διευκρινιστεί επακριβώς οι συντεταγμένες των 
αγροτεμαχίων με αριθμούς 1726 και 1728 που αποτελούν 
την 2η ενότητα του εκμισθωμένου γεωθερμικού πεδίου, 
αποφασίζουμε: 

1) Τη συμπλήρωση της παραπάνω απόφασης του Γενι¬ 
κού Γραμματέατης Περιφέρειας Ανατολικής Μακεδονίας 
- Θράκης (αρ. πρωτ. 1699/10.4.2003, ΦΕΚ 496/Β/ 
23.4.2003) με το ακόλουθο εδάφιο: 

Το αγροτεμάχιο με αριθμό 1728 οριοθετείται από τα ση¬ 
μεία Α1-Α2-Α3-Α4-Α1 ενώ το αγροτεμάχιο με αριθμό 1726 
οριοθετείται από τα σημεία Α5-Α1-Α7- Α6-Α5 όπως αυτά 
καθορίζονται (όσο αναφορά τις συντεταγμένες τους ) 
στην αρχική απόφαση. Τα δύο αυτά εδάφια αποτελούντη 
2η ενότητα του εκμισθωμένου γεωθερμικού πεδίου. 

2) Κατά τα λοιπά ισχύουν οι όροιτης παραπάνω αρχικής 
απόφασης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καβάλα, 25 Φεβρουάριου 2005 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθ. 3244 (5) 

Τροποποίηση της υπ’ αριθμ. ΕΣ 9359/1.4.1991 απόφασης 

το Νομάρχη Ιωαννίνων, περί σύστασης Νομικού Προ¬ 
σώπου με την επωνυμία «Σχολική Επιτροπή Δημοτικού 

Σχολείου Πλατανούσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/1995). 

2. Τις διατάξεις του άρθρου 5 του Ν.1897/1990 (ΦΕΚ. 
110/Α727.8.1990). 

3. Την υπ’ αριθμ. ΕΣ 9359/1.4.1991 απόφαση Νομάρχη 
Ιωαννίνων, περί σύστασης νομικού προσώπου με την 
επωνυμία « Σχολική Επιτροπή Δημοτικού Σχολείου Πλα¬ 
τανούσας». 

4. Την υπ’ αριθμ. 4/2005 απόφαση του Δημοτικού Συμ¬ 
βουλίου Κατσανοχωρίων και 

5. Την υπ’ αριθμ. 20922/19.9.2001 (ΦΕΚ 1271/Β/ 
2.10.2001 ) απόφασή μας, «Μεταβίβαση αρμοδιοτήτων 
και παροχή εξουσιοδότησης υπογραφής αποφάσεων, εγ¬ 
γράφων κ.λ.π. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙ¬ 
ΦΕΡΕΙΑΣ», αποφασίζουμε: 

Τροποποιούμε την παρ. 1 της υπ’ αριθμ. ΕΣ 9359/ 
1.4.1991 απόφασης του Νομάρχη Ιωαννίνων, ως εξής: 

Συστήνουμε ίδιο Νομικό Πρόσωπο με την επωνυμία 
«Ενιαία Σχολική Επιτροπή Δημοτικού Σχολείου και Νηπια¬ 
γωγείου Πλατανούσας» στο Δήμο Κατσανοχωρίων Νο¬ 
μού Ιωαννίνων. 

Κατά τα λοιπά ισχύει ως έχει η προηγούμενη απόφαση 
μας. 

Κάλυψη δαπάνης: 

Από τις διατάξεις αυτής της απόφασης δενπροκαλείται 
δαπάνη σε βάρος του Προϋπολογισμού του Δήμου Κα¬ 
τσανοχωρίων. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 28 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος 
ΧΡΗΣΤΟΣ ΤΣΙΑΤΟΥΡΑΣ 
-♦- 

Αριθ. 1845 (6) 

Σύσταση Νομικού Προσώπου μετηνεπωνυμία« 4η Ενιαία 
Σχολική Επιτροπή 1ου Δημοτικού Σχολείου και 3ου 
Νηπιαγωγείου Δήμου Νέας Ιωνίας» Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του αρθρ.203του Π.Δ. 410/1995 (Δημο¬ 
τικός και Κοινοτικός Κώδικας). 

2. Τις διατάξεις της παρ. 8 του αρθρ. 5 του Ν. 1894/1990. 

3. Τις διατάξεις του Ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

4. Τις διατάξεις του άρθρου 27 Ν.2081/1992 με τις οποί¬ 
ες προστέθηκε νέο άρθρο 29Α στο Ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

5. Την υπ’ αριθμ. 161238/2001 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης και Δ/σης Μαγνησίας για υπο¬ 
γραφή εγγράφων) ΦΕΚ.597/τ.Β'/21.5.2001. 

6. Την υπ’ αριθμ. 92/2004 απόφαση του Δήμου Νέας Ιω¬ 
νίας με την οποία αποφασίζεται η διάσπαση της 4ης ΕΣΕ 
(1ου και 2ου Δ.Σ, 3ου και 12ου Νηπιαγωγείου) σε δύο (2) 
νέες Σχολικές Επιτροπές. 

7. Την υπ’ αριθ. 3/2005 απόφαση του Δημοτικού Συμ¬ 
βουλίου Νέας Ιωνίας, αποφασίζουμε: 

1. Συνιστούμε στο Δήμο Νέας Ιωνίας του Νομού Μα¬ 
γνησίας Νομικό Πρόσωπο με την επωνυμία «4η Ενιαία 
Σχολική Επιτροπή 1ου Δημοτικού Σχολείου και 3ου Νη¬ 
πιαγωγείου Δήμου Νέας Ιωνίας» Ν. Μαγνησίας. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β. Η εκτέλεση μικρών έργων για επισκευή και συντήρη¬ 
ση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ. Η φροντίδα για την εξεύρεση άλλων πόρων και των 
εφοδιασμών των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικότερα τη λή¬ 
ψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Νομικό Πρόσωπο με την επωνυμία 4η ΕΣΕ θαδιοι- 
κείται από δμελές Διοικητικό Συμβούλιο αποτελούμενο 
από: 

α. Ένα Δημοτικό Σύμβουλο, ως Πρόεδρο. 

β. Ο εκάστοτε Δ/ντής του 1ου Δημοτικού Σχολείου. 

γ. Η εκάστοτε Δ/ντρια του 3ου Νηπιαγωγείου. 

δ. Εκπρόσωπος του Συλλόγου Γονέων και Κηδεμόνων 
του 1ου Δ.Σ. 

ε. Εκπρόσωπος του Συλλόγου Γ ονέων και Κηδεμόνων 
του 3ου Νηπιαγωγείου. 

4. Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. Το Διοικητικό Συμβούλιο 
εκλέγει αντιπρόεδρο και γραμματέα του Ν.Π. 

5. Πόροι του Ν.Π. θα είναι: 

α. Η ετήσια επιχορήγηση του Δήμου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Οι εισπράξεις από το αντίτιμο των παρεχομένων 
πραγμάτων ή υπηρεσιών. 

ε. Οι πρόσοδοι από την περιουσία. 

6. Περιουσία: Κινητή ή ακίνητη που τυχόν καταλείπεται. 

7. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο ή αυτόν που 
ορίζεται με απόφαση του Διοικητικού Συμβουλίου του 
Ν.Π. 

8. Με την παρούσα απόφαση προκαλείται δαπάνη σε 
βάρος του προϋπολογισμού οικ. έτους 2005 του Δήμου 
Νέας Ιωνίας ύψους 360.658,60 και στον Κ.Α. 6711.01. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 21 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Προϊσταμένη 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθ. 1844 (7) 

Σύσταση Νομικού Προσώπου με την επωνυμία «12η Ενι¬ 
αία Σχολική Επιτροπή 2ου Δημοτικού Σχολείου και 
12ου Νηπιαγωγείου Δήμου Νέας Ιωνίας» Ν. Μαγνη¬ 
σίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρ. 203 του Π.Δ. 410/1995 (Δη¬ 
μοτικός και Κοινοτικός Κώδικας). 

2. Τις διατάξεις της παρ. 8 του αρθρ. 5 του Ν. 1894/1990. 

3. Τις διατάξεις του Ν. 2503/1997 (περί διοίκησης, ορ¬ 
γάνωσης, στελέχωσης της Περιφέρειας, ρύθμιση θεμά¬ 
των γιατηνΤοπική Αυτοδιοίκηση κ.α. διατάξεις). 

4. Τις διατάξειςτου άρθρου 27 Ν. 2081/1992 μετις οποί¬ 
ες προστέθηκε νέο άρθρο 29Α στο Ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

5. Την υπ’ αριθμ. 161238/2001 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων) ΦΕΚ 597/τ.Β'/21.5.2001. 

6. Την υπ’ αριθμ. 92/2004 απόφαση του Δήμου Νέας Ιω¬ 
νίας με την οποία αποφασίζεται η διάσπαση της 4ης ΕΣΕ 
(1ου και 2ου Δ.Σ, 3ου και 12ου Νηπιαγωγείου) σε δύο (2) 
νέες Σχολικές Επιτροπές. 

7. Την υπ’ αριθμ. 4/2005 απόφαση του Δημοτικού Συμ¬ 
βουλίου Νέας Ιωνίας, αποφασίζουμε: 

1. Συνιστούμε στο Δήμο Νέας Ιωνίας του Νομού Μα¬ 
γνησίας Νομικό Πρόσωπο με την επωνυμία «12η Ενιαία 
Σχολική Επιτροπή 2ου Δημοτικού Σχολείου και 12ου Νη¬ 
πιαγωγείου Δήμου Νέας Ιωνίας» Ν.Μαγνησίας. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 


β. Η εκτέλεση μικρών έργων για επισκευή και συντήρη¬ 
ση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ. Η φροντίδα για την εξεύρεση άλλων πόρων και των 
εφοδιασμών των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικότερα τη λή¬ 
ψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Νομικό Πρόσωπο με την επωνυμία 12η ΕΣΕ θαδι- 
οικείται από δμελές Διοικητικό Συμβούλιο αποτελούμενο 
από: 

α. Ένα Δημοτικό Σύμβουλο, ως Πρόεδρο, 
β. Ο εκάστοτε Δ/ντής του 2ου Δημοτικού Σχολείου, 
γ. Η εκάστοτε Δ/ντριατου 12ου Νηπιαγωγείου, 
δ. Εκπρόσωπος του Συλλόγου Γονέων και Κηδεμόνων 
του 2ου Δ.Σ. 

ε. Εκπρόσωπος του Συλλόγου Γονέων και Κηδεμόνων 
του 12ου Νηπιαγωγείου. 

4. Η θητεία των μελώντου Διοικητικού Συμβουλίου ακο¬ 
λουθεί την δημοτική περίοδο. Το Διοικητικό Συμβούλιο 
εκλέγει αντιπρόεδρο και γραμματέα του Ν.Π. 

5. Πόροι του Ν.Π. θα είναι: 

α. Η ετήσια επιχορήγηση του Δήμου, 
β. Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Οι εισπράξεις από το αντίτιμο των παρεχομένων 
πραγμάτων ή υπηρεσιών, 
ε. Οι πρόσοδοι από την περιουσία. 

6. Περιουσία κινητή ή ακίνητη που τυχόν καταλείπεται. 

7. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο ή αυτόν που 
ορίζεται με απόφαση του Διοικητικού Συμβουλίου του 
Ν.Π. 

8. Με την παρούσα απόφαση προκαλείται δαπάνη σε βά¬ 
ρος του προϋπολογισμού οικ. έτους 2005 του Δήμου Νέ¬ 
ας Ιωνίας ύψους 360658,60 ευρώ και στον Κ.Α. 6711.01. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 21 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Προϊσταμένη 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθ. 19635 (8) 

Τροποποίηση συστατικής πράξης της αμιγούς Δ. Ε. με την 
επωνυμία «Δημοτική Επιχείρηση Πολιτισμού» Δήμου 
Αλμυρού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 277 - 284, 287, 291 και 304 
του Π.Δ. 410/1995 (Δημοτικός και Κοινοτικός Κώδικας). 

2. Τις διατάξειςτου Ν. 2503/1997 (περί διοίκησης, ορ¬ 
γάνωσης, στελέχωσης της Περιφέρειας, ρύθμιση θεμά¬ 
των για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 27 Ν. 2081/1992 με τις οποί¬ 
ες προστέθηκε νέο άρθρο 29Α στο Ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

4. Την υπ’ αριθμ. 161238/2001 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα- 

μενού Δ/νσης Τοπ. Αυτ/σης καιΔ/σης Μαγνησίας για υπο¬ 
γραφή εγγράφων) (ΦΕΚ. 597/τ.Β'/21.5.2001). 

5. Την υπ’ αριθμ. 11991/2.6.1996 απόφαση του Αναπλ. 
Περιφ. Δ/ντή Μαγνησίας (ΦΕΚ. 853/τ.Β'/16.9.1996) με την 
οποία συστήθηκε η Δημοτική Επιχείρηση Πολιτισμού 
στον Δήμο Αλμυρού, όπως τροποποιήθηκε μεταγενέστε¬ 
ρα. 

6. Την από 14 Οκτωβρίου 2004 Οικονομοτεχνική Μελέ¬ 
τη. 

7. Την υπ’ αριθμ. 274/2004 απόφαση του Δημοτικού 
Συμβουλίου Αλμυρού, αποφασίζουμε: 

Τροποποιούμε και συμπληρώνουμε την υπ’ αριθμ. 
11991/2.6.1996 απόφαση του Αναπλ. Περιφ. Δ/ντή Μα¬ 
γνησίας (ΦΕΚ. 853/τ.Β'/16.9.1996) με την οποία συστήθη¬ 
κε η Δημοτική Επιχείρηση Πολιτισμού του Δήμου Αλμυ¬ 
ρού, όπως τροποποιήθηκε μεταγενέστερα, ως προ την 
παράγραφο 7 (Κεφάλαιο) ως εξής: 

7. Ο Δήμος Αλμυρού διαθέτει στην Επιχείρηση χρημα¬ 
τικό ποσό 417.388,11 ευρώ ως αρχικό κεφάλαιο της Επι¬ 
χείρησης. 

Ακροτελεύτιο άρθρο - Κάλυψη δαπάνης 

Με την παρούσα απόφαση προκαλείται δαπάνη σε βά¬ 
ρος του Προϋπολογισμού Δήμου Αλμυρού οικονομικού 
έτους 2005 ύψους 300.000,00 ευρώ και στον Κ.Α. 70- 
7513.002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 21 Φεβρουάριου 2005 

Με εντολή Γενικού Γραμματέα Περιφέρειας 
Η Προϊσταμένη 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθ.2001 (9) 

Τροποποίηση της συστατικής πράξης του Νομικού Προ¬ 
σώπου Δημοσίου Δικαίου με την επωνυμία «Αθλητικός 
Οργανισμός Δήμου Τυρού» στο Δήμο Τυρού Νομού 
Αρκαδίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν.2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ244/Α). 

2. Τις διατάξεις των άρθρων 198, 199, 200 παρ. 1,3 και 
4 και 203 Δημοτικού και Κοινοτικού Κώδικα Π.Δ/τος 
410/1995 (ΦΕΚΑ/231). 

3. Τις διατάξεις του Ν.2503/1997 (ΦΕΚ 107/Α/30.5.1997) 
που αφορά τη Διοίκηση, Οργάνωση, Στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις. 

4. Τις διατάξεις του άρθρου 27 του Ν.2081/1992 με τις 
οποίες προστέθηκε νέο άρθρο 29Ατου Ν. 1558/1985 «Κυ¬ 
βέρνηση και Κυβερνητικά Όργανα». 

5. Το Π.Δ/γμα 126/24.4.2002 (ΦΕΚ 106/Α/13.5.2002) με 
το οποίο ο Δήμος Απόλλωνος Νομού Αρκαδίας μετονο¬ 
μάστηκε σε Δήμο Τυρού. 

6. Την υπ’ αριθμ. 8324/24-5-2004 απόφαση της Γ ενικής 
Γ ραμματέα Περιφέρειας Πελοποννήσου «Ανάθεση αρμο¬ 
διοτήτων και ασκήσεων αυτών κατ’ εντολή μας». 

7. Την υπ’ αριθμ. 67/2000 απόφαση του Δημοτικού Συμ¬ 
βουλίου Δήμου Απόλλωνος που αφορά τη σύσταση ιδίου 
νομικού προσώπου με την επωνυμία «Αθλητικός Οργανι¬ 
σμός Δήμου Απόλλωνος». 


8. Την υπ’ αριθμ. 6447/24.5.2000 απόφασή μας (ΦΕΚ 
730/13.6.2000) που αφορά τη σύσταση Ν.Π.Δ.Δ. στο Δή¬ 
μο Απόλλωνος Νομού Αρκαδίας με την επωνυμία: «Αθλη¬ 
τικός Οργανισμός Δήμου Απόλλωνος». 

9. Την υπ’ αριθμ. 175/2003 απόφαση του Δημοτικού 
Συμβουλίου Τυρού με την οποία τροποποιεί την 67/2000 
όμοια απόφαση του ως προς την επωνυμία του νομικού 
προσώπου από «Αθλητικός Οργανισμός Δήμου Απόλλω¬ 
νος» σε «Αθλητικό Οργανισμό Δήμου Τυρού» λόγω μετο- 
νομασίας του Δήμου Απόλλωνος σε Δήμο Τυρού με το 
Π.Δ/γμα 126/24.4.2002 (ΦΕΚ 106/Α/13.5.2002). 

10. Την υπ’ αριθμ. 13398/16.10.2003 απόφασή μας 
(ΦΕΚ 1608/Β/31.10.2003) που αφορά την τροποποίηση 
της επωνυμίας του Νομικού Προσώπου από «Αθλητικό 
Οργανισμό Δήμου Απόλλωνος» σε «Αθλητικό Οργανισμό 
Δήμου Τυρού». 

11. Την υπ’ αριθμ. 14/2005 απόφαση του Δημοτικού 
Συμβουλίου Τυρού με την οποία τροποποιεί την 67/2000 
όμοια απόφασή του, ως προς την ετήσια επιχορήγηση 
του Δήμου Τυρού προς το Νομικό Πρόσωπο από το πο¬ 
σοστό πέντε τοις εκατό (5%) επί των Κεντρικών Αυτοτε¬ 
λών Πόρων (Κ.Α.Π.) σε ποσοστό τρία τοις εκατό (3%) επί 
των Κεντρικών Αυτοτελών Πόρων του οικείου ΟΤΑ από 
1.1.2005, αποφασίζουμε: 

Τροποποιούμε την υπ’ αριθμ. 6447/24.5.2000 απόφασή 
μας (ΦΕΚ 730/τ.Β/13.6.2000) που αφορά τη σύσταση ιδί¬ 
ου νομικού προσώπου δημοσίου δικαίου στο Δήμο Τυρού 
με την επωνυμία «Αθλητικός Οργανισμός Δήμου Τυρού» 
όπως μετονομάστηκε με την υπ’ αριθμ. 13398/16.10.2003 
απόφασή μας (ΦΕΚ 1608/τ.Β/31.10.2003) ως προς το μέ¬ 
ρος που αφορά την ετήσια επιχορήγηση του Δήμου Τυ¬ 
ρού προς το Νομικό Πρόσωπο από το ποσοστό πέντε τοις 
εκατό (5%) επίτων Κεντρικών Αυτοτελών Πόρων (Κ.Α.Π.) 
σε ποσοστό τρία τοις εκατό (3%) επίτων Κεντρικών Αυτο¬ 
τελών Πόρων του οικείου ΟΤΑ από 1.1.2005. 

Κατά τα λοιπά για τη σύσταση του ανωτέρω νομικού 
προσώπου ισχύουν οι υπ’ αριθμ. 6447/24.5.2000 και 
13398/16.10.2003 αποφάσεις μας. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου Τυ- 
ρού έτους 2005 ποσού 11.940,00 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 2 Μαρτίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΠΡΟΚΟΠΟΥ 
-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού. 

Ο ΝΟΜΑΡΧΗΣ ΗΛΕΙΑΣ 

Με την υπ’ αριθμ. 1169/16.2.2005 απόφαση Νομάρχη 
Ηλείας χορηγείται στην Κανελλοπούλου Βασιλική του Εμ¬ 
μανουήλ άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχη 
Η Προϊσταμένη 
ΜΑΡΘΑ ΚΟΛΛΙΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




